इस्लामी पवित्र ग्रन्थ
मुस्लिम समुदाय के विश्वासों के आधार पर यह वह पुस्तक हैं जिनको अल्लाह ने अनेक पैगम्बरों पर अवतरण किया। मानव चरित्र में मानव कल्याण के लिए जब जब आवश्यकता हुई तब तब पैगम्बरों को भेजा और सन्मार्ग की शिक्षा दी। और इस शिक्षण के लिए आसमानी किताबें, सहीफे उतारे गए। इन्हीं किताबों के श्रंखला की आख़री कड़ी कुरआन पाक है। और ये आख़री किताब कुरआन पाक पिछले भेजे गए तमाम किताबों की तस्दीक करती है। वैसे इस्लाम में कुरआन पाक पवित्र और अल्लाह का आख़री कलाम है, और कुरान पाक ये भी तालीम देता है कि पिछले ग्रंथों की इज्ज़त करें। इस्लाम में, कुरआन पाक में चर्चित चार किताबों को आसमानी किताबें माना जाता है। वे तौरात (जो हजरत मूसा अलैहिस्सलाम पर प्रकट हुई), ज़बूर (जो हजरत दाउद अलैहिस्सलाम पर प्रकट हुई), इंजील (जो हजरत ईसा अलैहिस्सलाम पर प्रकट हुई) और कुरआन पाक (जो मोहम्मद मुस्तफा सल्लल्लाहो अलैहे वसल्लम पर प्रकट हुई)